stanford-oval/wikipedia huggingface dataset:
พระพิมลธรรม (ชอบ อนุจารี)

| พระพิมลธรรม (ชอบ อนุจารี) |
| --- | --- |

คำนำหน้าชื่อ: พระเดชพระคุณ
ส่วนบุคคล
เกิด: 23 มีนาคม พ.ศ. 2444 (91 ปี 243 วัน ปี)
มรณภาพ: 21 พฤศจิกายน พ.ศ. 2535
นิกาย: มหานิกาย
การศึกษา: นักธรรมชั้นโท เปรียญธรรม 6 ประโยค
ตำแหน่งชั้นสูง
ที่อยู่: วัดราษฏร์บำรุง จังหวัดชลบุรี
ตำแหน่ง: ราชบัณฑิต  อดีตเจ้าอาวาสวัดราษฏร์บำรุง  อดีตแม่กองธรรมสนามหลวง, อดีตเจ้าคณะจังหวัดชลบุรี, อดีตสมาชิกสังฆสภา
พระพิมลธรรม นามเดิม ชอบ ชมจันทร์ ฉายา อนุจารี เป็นราชบัณฑิตภาคีสมาชิกสาขาวิชากวีนิพนธ์ ประเภทวิชาวรรณศิลป์ สำนักศิลปกรรม สำนักงานราชบัณฑิตยสถาน ผู้เคยดำรงตำแหน่งเจ้าอาวาสวัดราษฎร์บำรุง เจ้าคณะจังหวัดชลบุรี เจ้าคณะตรวจการภาค 9 และ 2 และแม่กองธรรมสนามหลวง และเป็นผู้ริเริ่มให้มีวันอาสาฬหบูชาเป็นวันสำคัญทางพระพุทธศาสนาอีกวันหนึ่งในประเทศไทย
ประวัติ > ชาติกำเนิด

พระพิมลธรรม มีนามเดิมว่า ชอบ ชมจันทร์ เกิดเมื่อวันอาทิตย์ที่ 23 มีนาคม พ.ศ. 2444 ตรงกับวันขึ้น 15 ค่ำ เดือน 4 ปีฉลู เวลา 24:00 น. เป็นบุตรคนที่ 3 ในจำนวน 6 คน ของนายชมและนางจันทร์ จันทร์พยอม ชาติภูมิอยู่ในตลอดเมืองเก่า อำเภอพนัสนิคม จังหวัดชลบุรี
ท่านเริ่มศึกษากับยายช้อย แล้วเข้าศึกษาที่วัดพลับจบการศึกษา
ประวัติ > อุปสมบท

พระพิมลธรรม ได้บรรพชาเป็นสาเณรเมื่อปี พ.ศ. 2457 ที่วัดพลับ อำเภอพนัสนิคม โดยมีพระครูศรีพนัสนิคมเป็นพระอุปัชฌาย์ บวชได้ 2 ปี โยมยายพาไปเรียนบาลีที่วัดใต้ต้นลาน ขณะพระอธิการกรานเป็นเจ้าอาวาส ถึง พ.ศ. 2461 เจ้าอาวาสย้ายไปเป็นเจ้าอาวาสวัดหัวถนน ทำให้สำนักเรียนปิดลง โยมยายจึงได้พาไปฝากเป็นศิษย์สมเด็จพระวันรัต (เฮง เขมจารี) วัดมหาธาตุยุวราชรังสฤษฎิ์ราชวรมหาวิหาร
พ.ศ. 2465 ได้อุปสมบทเป็นพระภิกษุที่วัดมหาธาตุยุวราชรังสฤษฎิ์ โดยมีสมเด็จพระวันรัต (เฮง เขมจารี) เป็นพระอุปัชฌาย์ พระพิมลธรรม (ช้อย ฐานทตฺโต) และพระธรรมรัตนากร (สวัสดิ์ กิตฺติสาโร) เป็นพระกรรมวาจานุสาวนาจารย์
ประวัติ > การศึกษา

พ.ศ. 2462 สอบได้นักธรรมชั้นตรี
พ.ศ. 2463 สอบได้นักธรรมชั้นโท
พ.ศ. 2465 สอบได้เปรียญธรรม 3 ประโยค
พ.ศ. 2468 สอบได้เปรียญธรรม 4 ประโยค
พ.ศ. 2469 สอบได้เปรียญธรรม 5 ประโยค
พ.ศ. 2478 สอบได้เปรียญธรรม 6 ประโยค
ตำแหน่ง

พ.ศ. 2491 เป็นแม่กองธรรมสนามหลวง
พ.ศ. 2493 เป็นสังฆมนตรีช่วยว่าการองค์การศึกษา ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายก
พ.ศ. 2494  เป็นสังฆมนตรีช่วยว่าการองค์การศึกษา ซึ่งมีพระศาสนโศภน (จวน อุฏฺฐายี) เป็นสังฆนายก
พ.ศ. 2494 เป็นสังฆมนตรีช่วยว่าการองค์การศึกษา ซึ่งมีสมเด็จพระวันรัต (ปลด กิตฺติโสภโณ) เป็นสังฆนายก
1 กันยายน พ.ศ. 2529 เป็นราชบัณฑิตในวิชาวรรณศิลป์
สมณศักดิ์

พ.ศ. 2489 เป็นพระราชาคณะชั้นสามัญที่ พระชลธารมุนี ปิยทัสสีธรรมสาธก สังฆปาโมกข์
พ.ศ. 2492 เป็นพระราชาคณะชั้นราชที่ พระราชสุธี ธรรมปรีชาภิมณฑ์ ปริยัตติโกศล ยติคณิสสร บวรสังฆาราม คามวาสี
พ.ศ. 2495 เป็นพระราชาคณะชั้นเทพที่ พระเทพเมธี ศรีวิมลนายก ตรีปิฎกธาดา มหาคณิศร บวรสังฆาราม คามวาสี
พ.ศ. 2499 เป็นพระราชาคณะชั้นธรรมที่ พระธรรมโกศาจารย์ สุนทรญาณดิลก ตรีปิฎกธรรมภูสิต ยติคณิสสร บวรสังฆาราม คามวาสี
พ.ศ. 2530 เป็นพระราชาคณะเจ้าคณะรองที่ พระพิมลธรรม มหันตคุณ วิบุลปรีชาญาณนายก ตรีปิฎกคุณาลังการภูษิต ยติกิจสาทร บวรสังฆาราม คามวาสี
หนังสือที่เขียน

หนังสือที่นิพนธ์โดยพระพิมลธรรม (ชอบ อนุจารี)
โสฬสปัญหา
ตำนานพระอรหันต์ 8 พิศ
ตำนานพระอรหันต์แปดทิศ
พุทธประวัติทัศนะศึกษา
พุทธประวัติทัศนะศึกษา
พุทธประวัติทัศนศึกษา
ตำนานพระพุทธรูปปางต่าง ๆ
สมบัติรัตนกวีชิ้นเอก
พุทธสาวิกา
แม่ของลูก
คำสั่งของพ่อ
ตำนานพระพุทธรูปปางต่าง ๆ
เมื่อเราบวช
เมื่อเราบวช 2500
เมื่อเราบวช
ปริทรรศน์ เวชสันดรชาดก
ปริทรรศน์ เวสสันดรชาดก
เมื่อเราบวช (เรื่องราวน่ารู้ทางพุทธศาสนาธรรมปฏิบัติและคติพจน์)
วันศาสนานิพนธ์ของพระธรรมโกศาจารย์ อนุจารีเถระ
พุทธประวัติทัศนศึกษา
พุทธประวัติทัศนะศึกษา
มรณภาพ

พระพิมลธรรม (ชอบ อนุจารี) มรณภาพเมื่อวันที่ 24 พฤศจิกายน พ.ศ. 2535 เวลา 13.40 น. สิริอายุได้ 91 ปี 243 วัน มีพิธีพระราชทานเพลิงศพเมื่อวันที่ 29 กรกฎาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
คิไต-โกรอด

ตำแหน่งกลางของคิไต-โกรอดในมอสโก
ประตูอีเวอร์สกี ที่นำไปยังจัตุรัสแดงเป็นประตูที่ยังคงอยู่ของกำแพงคิไต-โกรอด; ประตูเหล่านี้ถูกทำลายในปี ค.ศ. 1931 โดยระบอบโซเวียตและถูกสร้างขึ้นใหม่ในปี ค.ศ. 1990
คิไต-โกรอด (อังกฤษ: Kitay-gorod; รัสเซีย: Китай-город, สัทอักษรสากล: [kʲɪˈtaj ˈɡorət]), หรือที่เรียกในชื่อ เกรต พอสซาด (Великий Посад) ในศตวรรษที่ 16 และ 17 เป็นพื้นที่ทางวัฒนธรรมและประวัติศาสตร์ภายในส่วนกลางของมอสโกในประเทศรัสเซีย ซึ่งถูกกำหนดขอบเขตโดยซากของกำแพงที่เกือบจะถูกทำลายทั้งหมด ถนนแคบ ๆ และภูมิทัศน์เมืองที่มีการสร้างขึ้นอย่างหนาแน่น มันถูกแยกออกจากเครมลินโดยจัตุรัสแดง คิไต-โกรอดไม่ได้เป็นเขต (raion) เนื่องจากไม่มีผู้มีสิทธิ์เลือกตั้งในเขตนี้ ดังนั้นจึงไม่สามารถจัดการเลือกตั้งท้องถิ่นได้ โดยพื้นที่นี้เป็นส่วนหนึ่งของเขตตเวียร์สกอย  และเขตปกครองกลางมีอำนาจจัดการพื้นที่นี้โดยตรงตั้งแต่ปี ค.ศ. 2003
หอรำลึกประธานเหมา

| หอรำลึกประธานเหมา |
| --- | --- |
เหมาจู่สีจี้เนี่ยนถาง

th
ข้อมูลทั่วไป
ประเภท: หอรำลึก, มอโซเลียม
ที่ตั้ง: จัตุรัสเทียนอันเหมิน
เมือง: ปักกิ่ง
ประเทศ: จีน
พิกัด: 39°54′04″N 116°23′29″E﻿ / ﻿39.9010°N 116.3915°E﻿ / 39.9010; 116.3915
ตั้งชื่อให้: เหมา เจ๋อตง
ลงเสาเข็ม: 24 พฤศจิกายน 1976
แล้วเสร็จ: 24 พฤษภาคม 1977
ปรับปรุง: 1997–1998
การออกแบบและการก่อสร้าง
เป็นที่รู้จักจาก: สถานที่พำนักสุดท้ายของเหมา เจ๋อตง
เว็บไซต์
jnt.mfu.com.cn
หอรำลึกประธานเหมา (จีนตัวย่อ: 毛主席纪念堂; จีนตัวเต็ม: 毛主席紀念堂; พินอิน: Máo Zhǔxí Jìniàn Táng) หรือที่รู้จักในชื่อ สุสานเหมา เจ๋อตง เป็นที่พำนักสุดท้ายของเหมา เจ๋อตง ประธานกรมการเมืองพรรคคอมมิวนิสต์จีนตั้งแต่ ค.ศ. 1943 และประธานพรรคคอมมิวนิสต์จีนตั้งแต่ ค.ศ. 1945 กระทั่งถึงแก่อสัญกรรมใน ค.ศ. 1976
แม้เหมาประสงค์จะถูกเผา แต่ความประสงค์ของเขากลับถูกเพิกเฉยและร่างของเขาได้ถูกดอง การก่อสร้างหอรำลึกเพื่อเป็นที่พำนักสุดท้ายของเขานั้นเริ่มขึ้นไม่นานหลังเขาถึงแก่อสัญกรรม สถานที่ท่องเที่ยวที่ได้รับความนิยมอย่างมากแห่งนี้ตั้งอยู่ใจกลางจัตุรัสเทียนอันเหมิน ในกรุงปักกิ่ง บนพื้นที่เดิมของประตูจงหฺวา ประตูทางใต้ (หลัก) ของนครจักรพรรดิในสมัยราชวงศ์หมิงและชิง
ร่างของประธานเหมาที่ผ่านการดองถูกเก็บรักษาไว้ในโลงแก้วใสซึ่งมีอุณหภูมิต่ำและแสงสลัวภายในโถงกลางของหอ โดยมีกองทหารเกียรติยศเฝ้ารักษาร่างไว้ หอรำลึกเปิดให้ประชาชนเข้าชมทุกวันยกเว้นวันจันทร์
ประติมากรรม

โถงด้านเหนือมีรูปปั้นประธานเหมา เจ๋อตงนั่งทำด้วยอะลาบาสเทอร์ ฮฺว่า กั๋วเฟิง ประธานคณะกรรมาธิการกลางพรรคคอมมิวนิสต์จีน เย่ เจี้ยนอิง รองประธานคณะกรรมาธิการฯ และผู้นำระดับสูงคนอื่น ๆ ได้ตรวจสอบร่างและเลือกแบบสำหรับรูปปั้นประธานเหมาด้วยตนเอง มีตัวเลือกสองแบบสำหรับท่าทางนั่งของรูปปั้นคือนั่งไขว่หรือไม่ไขว่ห้าง รัฐบาลกลางได้เลือกแบบไขว่ห้าง หลังสร้างรูปปั้นแล้วเสร็จ มีบางคนคิดว่ารูปปั้นที่นั่งไขว่ห้างนั้นดูมีชีวิตชีวาและเป็นมิตร แต่กลับไม่เข้ากับบรรยากาศอันขลังของหอรำลึก คณะกรรมาธิการกลางได้ศึกษาและพิจารณาความเห็นเหล่านี้แล้วตัดสินใจสร้างรูปปั้นที่มีขาตั้งตรงขึ้นมาใหม่เพื่อแทนรูปปั้นเดิมที่มีท่านั่งไขว่ห้าง กระนั้น การปฏิบัติตามคำสั่งนี้เป็นไปอย่างยุ่งยากซับซ้อน และในที่สุดเติ้ง เสี่ยวผิง ก็ตัดสินใจว่าไม่จำเป็นต้องเปลี่ยนแปลง ดังนั้นรูปปั้นจึงยังคงนั่งไขว่ห้างอยู่เช่นเดิม
ในจัตุรัสมีกลุ่มประติมากรรมทั้งหมดสี่กลุ่ม ซึ่งล้วนสร้างจากดินเหนียว โดยตั้งอยู่กลุ่มละด้าน ด้านตะวันออกและตกของประตูหลักทางทิศเหนือ และด้านตะวันออกและตกของประตูหลังทางทิศใต้อีกกลุ่มละด้าน ประติมากรรมด้านทิศตะวันออกของประตูเหนือแสดงถึงการปฏิวัติประชาธิปไตย ประติมากรรมด้านตะวันตกของประตูเหนือเป็นตัวแทนของการปฏิวัติสังคมนิยมและการสร้างอุตสาหกรรม ประติมากรรมทั้งสองชิ้นที่อยู่บริเวณประตูใต้ทั้งสองข้างเป็นตัวแทนการสืบทอดเจตนารมณ์และความต่อเนื่องของการปฏิวัติ
การเข้าชม

ปัจจุบัน หอรำลึกยังคงเป็นสถานที่ท่องเที่ยวที่ได้รับความนิยมอย่างมากในปักกิ่ง และมักมีบุคคลสำคัญจากต่างประเทศและเจ้าหน้าที่ระดับสูงของพรรคคอมมิวนิสต์จีนเดินทางมาเยือน ในระหว่างการเยือนประเทศจีนอย่างเป็นทางการ ผู้นำต่างชาติหลายคน อาทิ ฟิเดล กัสโตร ผู้นำคิวบา และนิโกลัส มาดูโร ประธานาธิบดีเวเนซุเอลา ได้เดินทางมาเยี่ยมชมหอรำลึก
เมื่อวันที่ 29 กันยายน ค.ศ. 2019 สี จิ้นผิง เลขาธิการพรรคคอมมิวนิสต์จีน พร้อมด้วยสมาชิกกรมการเมืองคนอื่น ๆ ได้เข้าเยี่ยมชมหอรำลึกประธานเหมา
หอรำลึกนี้ตั้งอยู่บนจัตุรัสเทียนอันเหมิน ซึ่งเดิมเคยเป็นที่ตั้งของประตูเมืองปักกิ่ง (ค.ศ. 2005)
หนึ่งในสี่ประติมากรรมที่ตั้งอยู่ใกล้ทางเข้าและออกของหอรำลึก
คิวเข้าหอรำลึก
ประธานาธิบดีอัลเบร์โต เฟร์นันเดซ แห่งอาร์เจนตินา เข้าเยี่ยมชมหอรำลึกประธานเหมาใน ค.ศ. 2022
สมเด็จพระบรมราชาที่ 3 (พระยาละแวก)

บทความนี้เกี่ยวกับกษัตริย์กัมพูชา สำหรับพระมหากษัตริย์ไทย ดูที่ สมเด็จพระบรมราชาที่ 3
สมเด็จพระบรมราชาที่ 3 เป็นพระมหากษัตริย์กัมพูชา พระองค์ประสูติในช่วงระหว่าง พ.ศ. 2062 และครองราชย์สมบัติในสมัยที่เมืองละแวกเป็นราชธานี ระหว่าง พ.ศ. 2108 – 2119 ในรัชสมัยของพระองค์นั้น ได้ยกทัพมาตีกรุงศรีอยุธยาสองครั้ง ซึ่งมีบันทึกไว้ในพงศาวดารกรุงเก่า ฉบับหลวงประเสริฐอักษรนิติ์ และราชพงษาวดารกัมพูชา โดยในเอกสารไทยเรียกพระองค์ว่า พระยาละแวก แต่เป็นคนละพระองค์กับพระยาละแวกที่กล่าวถึงในสมัยสมเด็จพระนเรศวรมหาราช ซึ่งคือพระบรมราชาที่ 4 ซึ่งเป็นพระโอรสของพระองค์
ครั้งแรกนั้น สมเด็จพระบรมราชาที่ 3 ทรงยกทัพมาโจมตีกรุงศรีอยุธยาเมื่อ พ.ศ. 2113 ตรงกับสมัยสมเด็จพระมหาธรรมราชา โดยยกทัพเข้ามาถึงกรุงศรีอยุธยา ตั้งทัพอยู่ที่บ้านสามพิหาร (ในพงศาวดารกรุงเก่า ฉบับหลวงประเสริฐอักษรนิติ์) หรือบ้านกะทุ่ม (ในพระราชพงศาวดาร ฉบับสมเด็จพระพนรัตน์) ในการศึกครั้งนี้ ฝ่ายสยามใช้ปืนใหญ่ยิงพระจำปาธิราช กองหน้าฝ่ายเขมรถึงแก่อนิจกรรมบนคอช้าง สมเด็จพระบรมราชาที่ 3 ให้ยกทัพเข้าปล้นเมือง 3 ครั้งก็ไม่สำเร็จ จึงเลิกทัพกลับไป โดยเจ้าเมืองจันทบุรี ระยอง นาเรือง และฉะเชิงเทรา นายกองทัพฝ่ายสยามเสียชีวิตในศึกครั้งนี้
ต่อมา ใน พ.ศ. 2118 ในพงศาวดารฉบับกรมราชบัณฑิต  สมเด็จพระบรมราชาที่ 3 ได้ยกทัพมาตีกรุงศรีอยุธยาอีกครั้ง โดยยกทัพมาทางเรือ ผ่านทางปากน้ำพระประแดง ธนบุรี นนทบุรี แต่เข้าปล้นกรุงศรีอยุธยาไม่สำเร็จ ได้แต่กวาดต้อนเชลยกลับไป พร้อมกับนำพระรูปเทพารักษ์ สำริด ที่พบในลำน้ำที่เมืองพระประแดงไปด้วย 2 องค์ ในยุคพระมหาธรรมราชา เมื่อไทยกลับมามีอำนาจหลังยุคบุเรงนอง  หลังจากนั้น เมืองละแวก กัมพูชา กับกรุงศรีอยุธยา สยาม กลับมามีไมตรีกัน
พระมหากษัตริย์ กัมพูชา พระองค์ต่อไป ซึ่งเป็นพระราชโอรสของพระองค์ก่อน  และไทยก็ใช้นามเดิมเรียกว่า พระยาละแวก เคยส่งพระอนุชามาช่วยการศึกกับพม่า แต่มีเรื่องบางอย่าง ขัดพระทัยกันในภายหลัง ทำให้กัมพูชามีการปล้นเมืองชายแดน กวาดต้อนหัวเมืองสยามอีก และเมื่อพระนเรศวรขึ้นครองราชย์ ทรงตั้งพระทัยว่าจะจัดทัพ ไปตีเมืองละแวก แต่ติดศึกด้านอื่น หลังสงครามยุทธหัตถึ เสร็จศึกกับหงศาวดี และยึดได้ตะนาวศรี ทวาย มะริด พระนเรศวรมหาราช ได้จัดทัพสี่ทัพ เข้าตีกัมพูชา ทั้งทางบกและทางทะเล จนเข้าถึงเมืองละแวก เมืองหลวงขณะนั้น ในพงศาวดารบางแห่งบอกว่ามีการพิธีประถมกรรม แต่ในหลายแห่งข้อมูลสมัยใหม่ มีการวิจัยไม่ตรงกัน และมีข้อมูลว่าพระยาละแวกหนีไปทางลาว อย่างไรก็ตาม ทัพไทยได้กวาดต้อน ชาวเมือง และชาวพระราชวัง ทั้งขุนนาง และฝ่ายใน จำนวนมาก มาชุบเลี้ยงตั้งบ้านเรือนในสยาม
Dictyoptera

| Dictyoptera ช่วงเวลาที่มีชีวิตอยู่: คาร์บอนิฟอรัส–ปัจจุบัน 320–0Ma  PreꞒ Ꞓ O S D C P T J K Pg N      |
| --- | --- |

Temnopteryx sp.

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับใหญ่:: Dictyoptera  ลาทรัยย์, 1829
สปีชีส์:: Dictyoptera
ชื่อทวินาม
Dictyoptera ลาทรัยย์, 1829

อันดับ
 †"Roachoids" (พาราไฟเลติก)  Blattodea (แมลงสาบและปลวก)  Mantodea (ตั๊กแตนตำข้าว)  †Alienoptera †Alienopteridae  †Umenocoleidae
ราชินีปลวกพร้อมทหาร
Dictyoptera (กรีก: δίκτυον diktyon "ตาข่าย" และ กรีก: πτερόν pteron "ปีก") เป็นซูเปอร์ออเดอร์ของแมลงที่ประกอบด้วยสองอันดับในกลุ่มโพลีนีโอพเทอรา ได้แก่ อันดับ Blattodea (ปลวกและแมลงสาบ) และอันดับ Mantodea (ตั๊กแตนตำข้าว)
ดิกไทออพเทอราในยุคปัจจุบันมีโอวิโพซิเตอร์สั้นและโดยทั่วไปวางโอทีคา (ถุงไข่) ฟอสซิลที่เก่าแก่ที่สุดของดิกไทออพเทอราในช่วงคาร์บอนิฟอรัสตอนปลายถูกเรียกว่า "โรชอยด์" มีโอวิโพซิเตอร์ยาวและไม่ได้วางโอทีคา ส่วนดิกไทออพเทอราที่วางโอทีคาได้มีหลักฐานเก่าแก่ที่สุดในช่วงไทรแอสซิกตอนปลาย
ดูเพิ่ม

Inward, Daegan; Beccaloni, George; Eggleton, Paul (22 June 2007). "Death of an order: a comprehensive molecular phylogenetic study confirms that termites are eusocial cockroaches". Biology Letters. 3 (3): 331–335. doi:10.1098/rsbl.2007.0102. PMC 2464702. PMID 17412673.
หลี่ ชิ่น

| หลี่ ชิ่น Li Qin |
| --- | --- |
หลี่ในปีพ.ศ. 2562
ชื่อจีน: 李沁
พินอิน: Lǐ Qìn (จีนกลาง)
เชื้อชาติ: ฮั่น
เกิด:  (1990-09-27) 27 กันยายน ค.ศ. 1990 (34 ปี) กุนชาน, มณฑลเจียงซู, ประเทศจีน
อาชีพ: นักแสดง
แนวเพลง: แมนโดป๊อบ
หลี่ ชิ่น (จีน: 李沁 อักษรโรมัน: Li Qin) เป็นนักแสดงชาวจีนเธอมีบทบาทเด่นจากการแสดงภาพยนตร์-ละครโทรทัศน์เรื่อง The Dream of Red Mansions (2010), The Founding of a Party (2011), White Deer Plain (2017) and Princess Agents (2017) 结膜炎  joy of life 2019 ซึ่งมีชื่อภาษาอังกฤษที่คนทั่วไปรู้จักคือ สวีต หลี่ (อังกฤษ: Sweet Li)
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2011 | Mr. and Mrs. Incredible | 神奇侠侣 | Lan Fenghuang |  |
| 2011 | Distressed Thief | 落难神偷 | Li Manzhen |  |
| 2011 | The Founding of a Party | 建党伟业 | Yang Kaihui |  |
| 2011 | Guo Mingyi | 郭明义 | Guo Ruixue |  |
| 2012 | Joyful Reunion | 饮食男女2：好近又好远 | Bai Ping |  |
| 2013 | Amazing | 神奇 | Xiao Ke |  |
| 2016 | Never Gone | 致青春·原来你还在这里 | Meng Xue |  |
| 2016 | Love O2O | 微微一笑很倾城 | Meng Yiran |  |
| 2017 | The Founding of an Army | 建军大业 | Yang Kaihui |  |
| TBA | The Perfect Blue | 她杀 | Wu Guan |  |
| TBA | Unexpected Love | 闭嘴！爱吧 |  |  |
ผลงานด้านการแสดง > ละคร

| ปี | ชื่ออังกฤษ / ไทย | ชื่อภาษาจีน | รับบท | บทบาท | หมายเหตุ |
| --- | --- | --- | --- | --- | --- |
|  | Snowy Night Timeless Love หิมะเจ็ดรัตติกาลรักไร้กาลเวลา | 七夜雪 | เซวียจื่อเย่ | นางเอก | กำลังถ่ายทำ |
|  | Joy of Life 2 หาญท้าชะตาฟ้า ปริศนายุทธจักร 2 | 庆余年 2 | หลินหว่านเอ๋อร์ | นางเอก | รอออกอากาศ |
| 2023 | The Youth Memories วันที่ฝันเริ่มต้น | 梦中的那片海 | ถงเสียวหุ่ย | นางเอก | ซับไทย ทาง WeTV |
| 2023 | MilesToGo ชีวิตลิขิตฝัน   | 人生之路 | หลิวเฉี่ยวเจิน | นางเอก | ซับไทย ทาง iQiyi |
| 2022 | Thousand Years For You รักข้ามสหัสวรรษ | 请君 | อวี๋เติงเติง | นางเอก | พากย์ไทย และซับไทย ทาง iQiyi |
| 2022 | Dear You | 亲爱的你 | 石典典 | นางเอก | ซับไทย ทาง YOUKU |
| 2022 | From love to happiness | 从爱情到幸福 | 顾晓薇 | นางเอก | ซับไทย ทาง YouTube |
| 2021 | Tears In Heaven น้ำตาสวรรค์ | 佳期如梦之海上繁花 | 杜晓苏 | นางเอก | พากย์ไทย ทาง iQiyi  ซับไทย ทาง Huace Croton TV Thai |
| 2021 | My Dear Guardian ภารกิจลับ ภารกิจรัก | 亲爱的戎装 | 夏初 | นางเอก | พากย์ไทย และซับไทย ทาง iQiyi |
| 2020 | The Wolf หมาป่าจอมราชันย์ | 狼殿下 | หม่าไจซิง | นางเอก | พากย์ไทย และซับไทย ทาง MONOMAX |
| 2020 | Zai Yi Qi | 在一起 | 李天然 | นักแสดงหลัก |  |
| 2020 | The Song of Glory เพลงรักเพชฌฆาต | 锦绣南歌 | เสิ่นหลีเกอ/มู่ฉานเกอ | นางเอก | ซับไทย ทาง WeTV |
| 2019 | Joy of Life หาญท้าชะตาฟ้า ปริศนายุทธจักร | 庆余年 | หลินหว่านเอ๋อร์ | นางเอก | พากย์ไทย ซับไทย ทาง WeTV |
| 2019 | Fights Break Sphere สัประยุทธ์ทะลุฟ้า | 斗破苍穹 | Xiao Yixian | นางเอกรอง | ซับไทย ทาง WeTV |
| 2018 | Ruyi's Royal Love in the Palace หรูอี้จ้วน  | 如懿传 | Han Xiangjian | รับเชิญ | ออกอากาศในไทย ทางช่อง3 |
| 2017 | Princess Agents ฉู่เฉียว จอมใจจารชน | 楚乔传 | หยวน ชุน | นางร้าย | ออกอากาศในไทย ทางช่อง9 |
| 2017 | Undercover | 卧底归来 | Tang Guo | บทรอง |  |
| 2017 | White Deer Plain | 白鹿原 | Tian Xiao'e | บทรอง |  |
| 2015 | Return of Happiness | 幸福归来 | Yu Youwei | นางเอก |  |
| 2015 | Sunflower Love | 情满雪阳花 | Ye Mingzhu | นางเอก |  |
| 2015 | My Amazing Bride เจ้าสาวเต้าหู้ คู่รักอลเวง | 极品新娘 | Tang Doudou | นางเอก |  |
| 2014 | If I Love You | 如果我爱你 | An Ning | นางเอก |  |
| 2014 | Expiration Date to Fall in Love with You | 有效期限爱上你 | Qi Xiaoyu | นางเอก |  |
| 2013 | Protecting the Grandson | 保卫孙子 | Li Xiao'ai | บทรอง |  |
| 2013 | Flowers of Pinellia Ternata | 花开半夏 | Xia Ruhua | นางเอก |  |
| 2013 | Daughter's Return | 千金归来 | Shen Changqing | นางเอก |  |
| 2013 | Shining Days | 璀璨人生 | Yu Fei | นางเอก |  |
| 2012 | Mother Scheme | 娘心计 | Jin Puhe | นักแสดงประกอบ |  |
| 2012 | Watching the Sky | 守望的天空 | Pu Tao | นางเอก |  |
| 2012 |  | 晋阳风云 | 兰 蓉 | นางเอก |  |
| 2011 | General's Dairy | 将军日记 | Xiao Li | นางเอก |  |
| 2011 | China in 1921 | 中国1921 | Yang Kaihui | นางเอก |  |
| 2010 | The Dream of Red Mansions | 红楼梦 | Xue Baochai (young) | นักแสดงประกอบ |  |
แหล่งข้อมูลอื่น

หลี่ ชิ่น ที่ซินล่างเวย์ปั๋ว (ในภาษาจีน)
แม่แบบ:Tencentweibo
หลี่ ชิ่น ที่อินเทอร์เน็ตมูวีเดตาเบส
โรงเรียนอุดรคริสเตียนวิทยา

| โรงเรียนอุดรคริสเตียนวิทยา |
| --- | --- |
Udon christian school

ที่ตั้ง
229/1 ถ.อุดรดุษฏี ต.หมากแข้ง อ.เมือง จ.อุดรธานี 41000
ข้อมูล
ประเภท: โรงเรียนเอกชน
ผู้อำนวยการ: นางแจ่มจันทร์ เหตุถัง
ระดับปีที่จัดการศึกษา: ระดับอนุบาลและประถมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:   เขียว - เหลือง
เว็บไซต์: http://www.ucs.ac.th
โรงเรียนอุดรคริสเตียนวิทยา (อังกฤษ: Udon christian school) เป็นโรงเรียนเปิดสอนระดับชั้นอนุบาล และระดับประถมศึกษา ตั้งอยู่ที่ 229/1 ถนนอุดรดุษฏี ตำบลหมากแข้ง อำเภอเมืองอุดรธานี  จังหวัดอุดรธานี
ประวัติ

สังกัดกองการศึกษามูลนิธิแห่งสภาคริสตจักรในประเทศไทย ได้เริ่มมาจากสถานเลี้ยงเด็กคริสตจักรสามัคคีธรรมก่อตั้งเมื่อ 1 ตุลาคม 2513 โดยการริเริ่มของศาสนาจารย์นิตยา ตั้งแสงอาทิตย์ คณะธรรมกิจคริสตจักรสามัคคีธรรมและผู้บุกเบิกอันได้แก่ ผู้ปกครองโชคชัย ตั้งแสงอาทิตย์ ครอบครัวศาสนาจารย์ไมตรี สิงห์คำป้อง ครอบครัวอาจารย์สังเวียน โง่นคำ และผู้ปกครองเตือนจิตร รัตนแมนสรวง ท่านเหล่านี้ได้เสียสละให้การเลี้ยงดูเด็กเป็นอย่างดี
เมื่อปี พ.ศ. 2515 (1972) ผู้ปกครองสมกิจ ไทยวัชรามาศ ได้พยายามหาสถานที่และทุนทรัพย์เพื่อจะก่อตั้งโรงเรียนโดยคุณประเสริฐ ฟูตระกูล ได้มอบที่ดินหนองแด จำนวน 20 ไร่ และเงินทุนจำนวน 600,000 บาท (หกแสนบาทถ้วน) เพื่อก่อสร้างอาคารเรียนขึ้นที่นั่น แต่เนื่องจากได้ประสบปัญหาบางประการจึงไม่สามารถที่จะก่อสร้างได้จึงได้ใช้อาคารในบริเวณคริสตจักรสามัคคีธรรมเป็นห้องเรียนชั่วคราว
ได้จัดตั้งโรงเรียนอุดรคริสเตียนวิทยาเมื่อวันที่ 1 มิถุนายน 2517 (1974) โดยเชิญผู้ว่าราชการจังหวัด นายอเนก สิทธิประศาสตร์ มาเป็นประธานเมื่อมีจำนวนนักเรียนเพิ่มขึ้นผู้ปกครองสมกิจไทยวัชรามาศ ได้ขออนุมัติจากคณะธรรมกิจคริสตจักรสามัคคีธรรม สร้างอาคารคอนกรีตเสริมเหล็ก 3 ชั้น จำนวน 9 ห้องเรียน เมื่อต้นปี พ.ศ. 2519 (1976) และแล้วเสร็จเมื่อวันที่ 30 เมษายน 2520 (1977) เปิดใช้ในปีการศึกษา 2520ในระยะเริ่มต้น คณะธรรมกิจคริสตจักรสามัคคีธรรมเป็นผู้กำหนดนโยบายและแนวทางการบริหารงาน
จนเมื่อวันศุกร์ที่ 11 กันยายน 2530 (1987) คณะธรรมกิจคริสตจักรสามัคคีธรรมอุดรธานี ได้มอบโอนโรงเรียนอุดรคริสเตียนวิทยาเข้าสังกัดกองการศึกษา (สำนักพันธกิจการศึกษา) มูลนิธิแห่งสภาคริสตจักรในประเทศไทย
สโมสรฟุตบอลกระบี่

สโมสรฟุตบอลกระบี่ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกระบี่ ปัจจุบันเล่นในไทยลีก 3 โซนภาคใต้
ประวัติสโมสร > ยุคโปรลีก > โปรลีก 2550

สโมสรฟุตบอลจังหวัดกระบี่ ก่อตั้งขึ้นในปี พ.ศ. 2550 เพื่อเข้าร่วมการแข่งขันฟุตบอล โปรวินเชียลลีก โดยได้เข้าร่วมแข่งขันครั้งแรกใน ฤดูกาล 2550 โดยเริ่มตันเข้าร่วมแข่งขันในรอบ รอบคัดเลือก กลุ่ม 4 โดยทีมได้สนับสนุนจาก สมาคมกีฬาจังหวัดกระบี่ โดยใช้นักฟุตบอลภายในจังหวัด โดยในปีนั้นสโมสรผ่านเข้ารอบมาแข่งขันในรอบสุดท้ายได้สำเร็จ โดยสามารถผ่านเข้ามาถึงรอบรองชนะเลิศได้สำเร็จ ก่อนที่จะไปแพ้ให้กับ สโมสรจังหวัดสงขลา
ประวัติสโมสร > ยุคโปรลีก > โปรลีก 2551

ในปีถัดมา (ฤดูกาล 2551) สโมสรได้ลงทำการแข่งขันอีกครั้งใน รอบคัดเลือก กลุ่ม 4 โดยสามารถผ่านเข้ารอบรองและรอบชิงชนะเลิศได้ และได้ตำแหน่งรองชนะเลิศ ร่วมกับ สโมสรจังหวัดประจวบคีรีขันธ์ อย่างไรก็ดี ผลงานในรอบสุดท้าย ที่ กรุงเทพมหานคร สโมสรทำผลงานได้ดี โดยจบด้วยอันดับที่ 1 ของสายเอ และผ่านเข้ารอบรองชนะเลิศ แต่ก็แพ้ให้กับ สโมสรจังหวัดชัยภูมิ ไป 0-1
ประวัติสโมสร > ยุคลีกภูมิภาค

ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ ได้มีนโยบายที่จะปรับโครงสร้างของ ไทยลีกดิวิชัน 2 ให้มีความเป็นมืออาชีพ และ ขยายความนิยมฟุตบอลไทยให้ไปสู่ระดับท้องถิ่นมากขึ้น เลยได้ทำการเปลื่ยนเป็นระบบลีกภูมิภาคขึ้น เมื่อ ปี พ.ศ. 2552 ทางสมาคมกีฬาฯ เองจึงส่งทีมเข้าร่วมการแข่งขัน ลีกภูมิภาค ดิวิชัน 2 โดยทำการแข่งขันใน โซนภาคใต้ โดยผลงานในปีนั้น สโมสรจบอันดับที่ 4 จาก ทั้งหมด 8 สโมสร
ต่อมาใน ฤดูกาล 2554 ผลงานของสโมสรก็ดีขึ้น โดยสามารถจบตำแหน่งชนะเลิศ ของโซนภาคใต้ได้สำเร็จ พร้อมกับได้สิทธิ์เข้าร่วมการแข่งขันในรอบแชมเปี้ยนส์ ลีก และสโมสรก็จบอันดับที่สอง ของสาย บี ได้สิทธิ์เลื่อนชั้นแข่งขันใน ไทยลีกดิวิชัน 1 ได้สำเร็จ
ประวัติสโมสร > ยุคดิวิชั่น 1

โดยนับตั้งแต่สโมสร เลื่อนชั้นเข้ามาเล่นใน ไทยลีก 2 ผลงานของสโมสรจะอยู่ในโซนกลางตารางค่อนท้าย โดยในปีแรก (ฤดูกาล 2555) สโมสรทำผลงานได้ดี คืออยู่ในโซนลุ้นเลื่อนชั้น โดยจบฤดูกาลที่ อันดับ 6 มี 57 คะแนน จาก 34 นัด แต่หลังจากนั้น ผลงานก็จบอยู่ในโซนท้ายตารางโดยตลอด โดย ฤดูกาล 2560 สโมสรต้องหนีตกชั้น แต่ก็ยังสามารถรอดมาได้โดยมี 38 คะแนน จาก 32 นัด ห่างจาก สโมสรอันดับสุดท้ายที่จะตกชั้นเพียง 4 คะแนน
ประวัติสัญลักษณ์ของสโมสร
2552-2555
2556-2560
2561-
ที่ตั้งสโมสรและสนามเหย้า

| พิกัดภูมิศาสตร์ | ที่ตั้ง | สนาม | ความจุ | ปีที่ใช้งาน |
| --- | --- | --- | --- | --- |
| 8°06′30″N 98°55′00″E﻿ / ﻿8.108411°N 98.916595°E﻿ / 8.108411; 98.916595 | จังหวัดกระบี่ | สนามกีฬากลางจังหวัดกระบี่ | 3,590 | พ.ศ. 2552–2553, พ.ศ. 2554–2568 |
| 8°06′41″N 98°55′13″E﻿ / ﻿8.111433°N 98.920292°E﻿ / 8.111433; 98.920292 | จังหวัดกระบี่ | สนามกีฬามหาวิทยาลัยการกีฬาแห่งชาติวิทยาเขตกระบี่ | ไม่ทราบ | พ.ศ. 2554 |
|  | จังหวัดกระบี่ | สนามกีฬากลางจังหวัดกระบี่(สนามปลาใบ) | 1,000 | พ.ศ. 2568– ปัจจุบัน |
ผลงานของสโมสรในแต่ละฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ทำประตูสูงสุด> ชื่อ | ผู้ทำประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2552 | ดิวิชั่น 2 ภาคใต้ | 14 | 5 | 3 | 6 | 17 | 21 | 18 | อันดับ 5 |  |  |  |  |  |
| 2553 | ดิวิชั่น 2 ภาคใต้ | 24 | 10 | 5 | 9 | 33 | 32 | 35 | อันดับ 6 |  |  |  |  |  |
| 2554 | ดิวิชั่น 2 ภาคใต้ | 24 | 14 | 7 | 3 | 37 | 22 | 49 | ชนะเลิศ |  |  |  |  |  |
| 2555 | ดิวิชั่น 1 | 34 | 17 | 6 | 11 | 49 | 28 | 57 | อันดับ 6 |  |  |  |  Cristiano Lopes  เอกชัย นุ้ยขาว  ทวีพงษ์ เจริญรูป | 7 |
| 2556 | ดิวิชั่น 1 | 34 | 11 | 8 | 15 | 44 | 49 | 41 | อันดับ 9 | รอบสอง |  |  |  John Mary | 10 |
| 2557 | ดิวิชั่น 1 | 34 | 13 | 8 | 13 | 41 | 38 | 47 | อันดับ 10 | รอบสอง |  |  |  Erivaldo Oliveira | 12 |
| 2558 | ดิวิชั่น 1 | 38 | 12 | 13 | 13 | 46 | 47 | 49 | อันดับ 14 | รอบสี่ | รอบสอง |  |  Labi Kassiaty | 10 |
| 2559 | ดิวิชั่น 1 | 26 | 7 | 8 | 11 | 27 | 26 | 29 | อันดับ 10 | รอบสอง | รอบก่อนรองชนะเลิศ |  |  Tangeni Shipahu | 8 |
| 2560 | ไทยลีก 2 | 32 | 10 | 8 | 14 | 50 | 62 | 38 | อันดับ 12 | รอบคัดเลือก | รอบคัดเลือก เพลย์-ออฟ |  |  สุพจน์ จดจำ | 23 |
| 2561 | ไทยลีก 2 | 28 | 7 | 5 | 16 | 26 | 49 | 26 | อันดับ 14 | รอบ 16 ทีมสุดท้าย | รอบแรก |  |  สุพจน์ จดจำ | 9 |
| 2562 | ไทยลีก 3 ตอนล่าง | 26 | 10 | 6 | 10 | 34 | 29 | 36 | อันดับ 7 | รอบ 32 ทีมสุดท้าย | ไม่ได้เข้าร่วม |  |  นิโคลัส อาโบต | 8 |
| 2563–64 | ไทยลีก 3 โซนภาคใต้ | 17 | 10 | 5 | 2 | 43 | 17 | 35 | อันดับ 2 | รอบ 64 ทีมสุดท้าย | รอบคัดเลือก รอบสอง |  |  จอร์จ เคลเบล | 15 |
| 2563–64 | ไทยลีก 3 รอบแชมเปี้ยนส์ลีก | 5 | 2 | 1 | 2 | 6 | 6 | 7 | อันดับ 3 | รอบ 64 ทีมสุดท้าย | รอบคัดเลือก รอบสอง |  |  จอร์จ เคลเบล | 15 |
| 2564–65 | ไทยลีก 3 โซนภาคใต้ | 24 | 17 | 3 | 4 | 45 | 11 | 54 | อันดับ 1 | ไม่ได้เข้าร่วม | รอบ 16 ทีมสุดท้าย |  |  ภุชเคนทร์ จันแดง | 12 |
| 2564–65 | ไทยลีก 3 รอบแชมเปี้ยนส์ลีก โซนตอนล่าง | 5 | 3 | 1 | 1 | 8 | 6 | 10 | อันดับ 1 | ไม่ได้เข้าร่วม | รอบ 16 ทีมสุดท้าย |  |  ภุชเคนทร์ จันแดง | 12 |
| 2565–66 | ไทยลีก 2 | 34 | 10 | 12 | 12 | 46 | 46 | 42 | อันดับ 12 | รอบ 64 ทีมสุดท้าย | รอบเพลย์ออฟ |  |  บะดัร อะลิ | 15 |
| 2566–67 | ไทยลีก 2 | 34 | 3 | 11 | 20 | 23 | 63 | 20 | อันดับ 18 | ไม่ได้เข้าร่วม | ไม่ได้เข้าร่วม |  |  ภุชเคนทร์ จันแดง | 5 |
| 2567–68 | ไทยลีก 3 โซนภาคใต้ |  |  |  |  |  |  |  |  | ไม่ได้เข้าร่วม | ไม่ได้เข้าร่วม | รอบลีก |  |  |
| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ